19/05/2017 | Administración LocalMunicipal
O Pino
Aprobación definitiva plan económico financiero 2017/2018

O Pleno desta Corporación, en sesión extraordinaria celebrada o día 12 de abril de 2017, acordou a aprobación do Plan Económico-financeiro do Concello de O Pino para os exercicios 2017-2018. O edicto de aprobación inicial publicouse no BOP núm.72 de 18.04.2017. Transcurrido o prazo de exposición ao público previsto no citado edicto sen que se presentasen reclamacións, publícase a continuación en cumprimento do disposto na Lei Orgánica 2/2012, do 27 de abril, de Estabilidade orzamentaria e sustentabilidade financeira. De acordo co disposto no artigo 21.1 da Lei Orgánica 2/2012, de 27 de Abril, de Estabilidade Orzamentaria e Sustentabilidade Financeira (LOESPF), segundo a redación dada polo artigo 1.7 da Lei 9/2013 de control da débeda comercial no sector público, no caso de incumprimento do obxectivo de estabilidade orzamentaria, do obxectivo de débeda pública ou da regra de gasto, a Administración incumpridora formulará un Plan Económico Financeiro que permita durante o ano en curso e o seguinte, o cumprimento dos obxectivos ou da regra de gasto. A estabilidade orzamentaria pasou de ser un obxectivo da política económica a articularse en termos de obriga legal e constitucional. En cumprimento do disposto no artigo 191.3 do Texto Refundido da lei Reguladora das Facendas Locais e no artigo 90 do RD 500/1990 que desenvolve a anterior en materia de presupostos, aprobouse a liquidación do orzamento do Concello de O PINO correspondente ao exercicio 2016 mediante Decreto da Alcaldía do 15/03/2017, acompañada dos preceptivos informes da Intervención, poñéndose de manifesto o incumprimento por parte do Concello da estabilidade orzamentaria e da regra de gasto. Así, de acordo co sinalado, no informe de “ Avaliación do cumprimento do obxectivo de estabilidade orzamentaria, da regra de gasto e limite de débeda con motivo da liquidación do orzamento de 2016”, emitido o 27/02/2017, resulta o incumprimento da regra de gasto e de estabilidade orzamentaria; En dito informe advertíase da necesidade de dar cumprimento ao sinalado no artigo 21 da LOEPSF, isto é, elaborar un Plan económico financeiro. Os obxectivos que se pretenden obter co presente Plan Económico Financeiro son que o Concello de O Pino continue cumprindo con todas as magnitudes económico financeiras seguintes que permitan valorar positivamente a situación económica da Corporación: • Aforro Neto positivo • Remanente de Tesourería positivo • Resultado Orzamentario positivo • Nivel de Endebedamento por debaixo dos límites marcados legalmente para cada exercicio. • Estabilidade Orzamentaria en situación de Superávit ou de Capacidade de Financiamento • Cumprimento da Regra de Gasto Para lograr estes obxectivos, principalmente a regra de gasto e estabilidade orzamentaria, que foron os que motivaron a elaboración do presente Plan, que se estruturará nas seguintes fases, seguindo o esquema establecido polo Ministerio de Facenda e Administracións Públicas: Dita fase consiste en realizar unha análise das magnitudes descritas e outras que se consideren pertinentes para detectar cal é o motivo do incumprimento das Regras Fiscais de conformidade co previsto na LOEPSF. Esta fase consiste en determinar as estratexias de actuación e as medidas a adoptar; propóñense as principais medidas que se pretenden levar a cabo para corrixir a situación cuantificando o efecto que ditas medidas terán sobre a economía da entidade. Sinálanse os obxectivos a lograr coa aplicación do Plan en relación coa Capacidade/Necesidade de Financiamento, Límite de Gasto e Nivel de Débeda. Isto é, téñense que levar á práctica as medidas propostas e desenvolvidas na fase anterior conforme o calendario de actuación que se aprobe. O control será realizado polo órgano de Tutela financeira a través dos Informes de Intervención trimestrais, semestrais ou anuais (de aprobación do Orzamento, Liquidación do Orzamento, Obrigas Trimestrais, etc) nos que se poña de manifesto si están a cumprirse os obxectivos marcados no propio Plan. Segundo o artigo 21 da LOEPSF, o plan económico financeiro conterá, como mínimo, a seguinte información: a) As causas do incumprimento do obxectivo establecido ou, no seu caso, do incumprimento da regra de gasto. b) As previsións tendenciais de ingresos e gastos, baixo o suposto de que non se producen cambios nas políticas fiscais e de gastos. c) A descrición, contificación e o calendario de aplicación das medidas incluídas no plan, sinalando as partidas orzamentarias ou rexistros extraorzamentarios nos que se contabilizarán. d) As previsións das variables económicas e orzamentarias das que parte o plan, así como os supostos sobre os que se basan estas previsións, en consonancia co contemplado no informe ao que se fai referencia no apartado 5 do artigo 15 e) Unha análise de sensibilidade considerando escenarios económicos alternativos. Ao contido mínimo anterior hai que engadir o contido establecido no apartado 2 do artigo 9 da Orde HAP/2105/2012 recollido nos seguintes termos: “a) Las medidas correctoras aprobadas, cuantificadas y fundamentadas, señalando la fecha de su implementación. Estas medidas deberán ser coherentes con la variación interanual de sus previsiones presupuestarias respectivas. b) La estimación y justificación de los ajustes de contabilidad nacional y la coherencia con el límite de gasto no financiero, calculado en la forma que establece la regla del gasto. c) La evolución de la deuda, el cumplimiento del límite de deuda, las magnitudes de ahorro bruto y neto, la estimación de los saldos de tesorería, el exceso de financiación afectada y el remanente de tesorería para gastos generales”. Ademais, a Lei 27/2013, de 27 de decembro, de racionalización e sustentabilidade da Administración Local incluíu un novo artigo 116. bis na Lei de Bases de Réxime Local que no seu apartado segundo ven a establecer o contido adicional que o plan debe presentar, por canto que deberá tamén incluír a lo menos algunha das seguintes medidas: a) Supresión das competencias que exerza a Entidade Local que sexan distintas das propias e das exercidas por delegación. b) Xestión integrada ou coordinada dos servizos obrigatorios que presta a Entidade Local para reducir custes. c) Incremento de ingresos para financiar os servizos obrigatorios que presta a Entidade Local para reducir os seus custes. d) Racionalización organizativa. e) Supresión de entidades de ámbito territorial inferior ao municipio que, no exercicio orzamentario inmediato anterior, incumpran co obxectivo de estabilidade orzamentaria ou co obxectivo de débeda pública ou que o período medio de pago a provedores supere en máis de trinta días o prazo máximo previsto na normativa de morosidade. f) Unha proposta de fusión cun municipio colindante da mesma provincia. As causas do incumprimento da regra de gasto e estabilidade orzamentaria responden fundamentalmente á adhesión ó FONDO DE IMPULSO ECONÓMICO para financiar sentencias xudiciais firmes por importe de 1.159.863,00.-€ e que se desglosan seguidamente: Importe: 565.629,00 € Referencia: procedementos ordinarios 7774-77752008 Fecha: 09/02/2011 Tribunal: Tribunal Superior de Xustiza de Galiza. Importe: 532.234,00 € Referencia: procedemento ordinario 7772/2008 Fecha: 23/03/2011 Tribunal: Tribunal Superior de Xustiza de Galiza. Importe: 62.000,00 € Referencia: procedemento ordinario 7777/2008 Fecha: 16/02/2011 Tribunal: tribunal superior de Xustiza de Galiza. O incumprimento da regra de gasto acada a cantidade de 1.157.612,80.-€, cantidade semellante o importe do Fondo de Impulso económico, e o incumprimento da regra de estabilidade orzamentaria acada a cantidade de 528.409,53.-€. Seguindo o esquema establecido polo Ministerio de Facenda e Administracións Públicas, resultaría que: a) A evolución dos ingresos e gastos dos orzamentos deste Concello, baixo a hipótese de non producirse cambios nas políticas fiscais e de gastos, é a recollida nos cadros seguintes: (1)- Dereitos recoñecidos netos (2)-previsión de dereitos recoñecidos netos (3)-Previsión de dereitos recoñecidos netos (1). Obrigas recoñecidas netas (2). Previsión de obrigas recoñecidas netas a final de exercício. (3) Previsión de obrigas recoñecidas netas a final de exercicio. Taxa de referencia para 2016: 1,8%, para 2017:2,1%, para 2018: 2,3% Finalmente, polo que se refire ao cumprimento da DÉBEDA COMERCIAL E PERÍODO MEDIO DE PAGAMENTO A PROVEDORES, a situación é de cumprimento, como pode observarse no seguinte cadro, así: Tendo en conta o incumprimento da regra de gasto derivado da liquidación do exercicio 2016 na contía de 1.157.612,80 euros e na estabilidade orzamentaria na contía 528.409,53 euros, fundamentado pola adhesión o FONDO DE IMPULSO ECONÓMICO para financiar sentencias xudiciais firmes por importe de 1.159.863,00.-€., e o cumprimento de todas e cada unha das outras magnitudes así como o endebedamento e o período medio de pagamento a provedores. Tendo en conta que este incumprimento ten un carácter coxuntural e non estructural por canto que se trata dunha operación de crédito para pagamento de sentenzas xudiciais firmes, que non se volverá a repetir neste exercício nin no vindeiro. Tendo en conta que podería dicirse que o incumprimento da regra de gasto e estabilidade orzamentaria en principio é máis formal que real, pois a situación da Corporación é netamente positiva, como o corroboran diversas ratios de aforro bruto, aforro neto, remanente de tesourería para gastos xerais (todos eles positivos), pois non se debe olvidar que a regra de gasto impide ou dificulta o traspaso do aforro a outros exercicios, así como a concertación de operacións de crédito, que é neste caso a orixe ou causante da necesidade da elaboración do PEF. As medidas que se propoñen serían as seguintes: - Destinar o Remanente de tesourería para gastos xerais derivado da liquidación do exercicio 2016, por importe total de 2.004.534,50 euros a: Amortizar débeda, por importe de 496.589,01.-€ no exercício 2017 e 496.589,01.-€ no exercício 2018 e os interesses correspondentes por esta amortización voluntaria (Soporía un aforro de xuros aproximadamente na contía de 35.806,54.-€ no 2017 e35.806,54.-€ no 2018) Esta medida tería efecto sobre empregos non financeiros por importe de71.613,08.-€ - Limitar a utilización do Remanente de Tesourería para o financiamento de gastos (tanto o Exceso de Financiamento Afectado como o Remanente Líquido de Tesourería), adoptando medidas compensatorias, no caso de ser necesario e inevitable acudir a este recurso para financiar determinados gastos en anos vindeiros. - Xestionar os orzamentos do exercicios 2017 e 2018 coa máxima atención ao cumprimento da estabilidade e da regra de gasto. - Con relación ás estimacións dos ingresos, cómpre sinalar que como previsións de dereitos recoñecidos netos en 2017 e 2018 partese dos datos que figuran na Liquidación do Orzamento do Concello para o exercicio 2016, aínda que na execución final do Orzamento dos exercicios 2017 e 2018 tamén figurarán as modificacións orzamentarias que se poidan efectuar en función dos recursos afectados provenientes doutras administración públicas. Agora ben, dado que este dato non se coñece con total seguridade a día de hoxe, pártese só das subvencións previstas nas consignacións iniciais a efectos de calcular a regra de gasto. En relación ao contido adicional que a Lei 27/2013 vén fixar para o plan económico financeiro, considera esta Alcaldía que non procede aplicalas polo que: - Non se considera necesario suprimir competencias distintas das propias e das exercidas por delegación, por canto que se trata de manter un nivel de orzamento similar ao de exercicios anteriores, nos que se presuposta con prudencia. - Incremento de ingresos para financiar os servizos obrigatorios que presta o concello. De momento non se considera necesario aplicar esta medida, por canto ó causante basicamente da inestabilidade e regra de gasto é a concertación dunha operación de crédito, que xa se vai a amortizar entre os exercícios 2017 e 2018. Racionalización organizativa. Non se considera necesario adoptar esta medida. - Supresión de entidades de ámbito territorial inferior ao municipio. Este concello non ten entidades desta natureza. - Unha proposta de fusión cun municipio colindante da mesma provincia. Non se considera unha medida necesaria por canto que este Concello, a pesares do seu orzamento limitado, ten capacidade suficiente para seguir prestando os servizos básicos que presta aos seus veciños sen ser necesario fusionarse con outros, o que, por outra banda, tampouco é unha medida que por si mesma supoña aforro ningún. MEDIDA XA ADOPTADA NO INTRE DA REDACCIÓN DO PEF: Non solicitar da Excma. Deputación o Préstamo Provincial por importe de 253.107,41.-€, segundo acordo adoptado polo pleno da corporación na sesión que tivo lugar o día 23/02/2017. Facendo unha proxección cos datos recollidos anteriormente e as medidas que se pretenden adoptar, resultaría: De acordo co anterior, para os efectos do CÁLCULO DA ESTABILIDADE ORZAMENTARIA, resultaría a seguinte necesidade/ capacidade de financiamento:2017/ 2018 O control será realizado polo órgano de Tutela financeira a través dos Informes de Intervención trimestrais, semestrais ou anuais (de aprobación do Orzamento, Liquidación do Orzamento, Obrigas Trimestrais, etc) nos que se poña de manifesto si están a cumprirse os obxectivos marcados no propio Plan. No informe emitido pola Intervención municipal en relación á Liquidación do exercicio 2016 constatouse o incumprimento da regra de gasto regulada no artigo 12 da LOEPSF e da Estabilidade Orzamentaria. Como consecuencia do anterior, e dando cumprimento ao previsto no artigo 21 da LOEPSF, esta Alcaldía formula o presente plan económico financeiro para a súa aprobación polo Pleno do Concello. Considérase que este Concello cumprirá co obxectivo de estabilidade orzamentaria e da regra do gasto ao final dos exercicios 2017 e 2018, con ocasión da aprobación da súa liquidación. Estímase entón que nese momento se producirá unha situación de equilibrio ou de superávit en termos de contabilidade nacional. Tamén se estima un volume de débeda viva inferior ao legalmente previsto como límite. O Pino, a 15 de maio de 2017. O Alcalde-Presidente, Asdo/Manuel Taboada Vigo